Exqrch/javanese-Komodo-pixelgpt huggingface dataset:
Tuwuhing watang bisa asifat "saya dawa" (monopodial) utawa "saya amba" (simpodial), gumantung genusé
Godhong anggrèk lumrahé oval dawa kanthi balung godhong uga dawa, kas godhong monokotil
Godhongé bisa uga saya kandel lan duwé fungsi minangka panyimpen banyu
Kembang anggrèk wanguné kas lan dadi panyiri kang mbédakaké saka anggota suku liya
Kembang-kembang anggrèk kasusun majemuk, mijil saka gagang kembang kang dawa, mijil saka kelèk godhong
Helaian Kelopak kembang (sepal) lumrahé warnané mèmper karo makutha kembang (saéngga ingaran tepal)
Sak helai makutha kembang kamodifikasi minangka kaya "ilat" kang ngreksa sawijining struktur aksesoris kang nggawa benang sari lan putik
Benang sari duwé gagang cendhak banget kanthi loro kepala sari wangun cakram cilik (ingaran "pollinia") lan kareksa déning struktur cilik kang kudu dibukak déning gegremet panyerbuk (utawa manungsa kanggo panili) lan nggawa serbuk sari nuju cangkem putik
Tanpa direwangi organisme panyerbuk, ora bakal dumadi panyerbukan.
Woh anggrèk wanguné kapsul kang wernané ijo, yèn wis tuwa lan mateng dadi garing lan kabukak ing pinggir
Wijiné cilik banget tur enthèng, saéngga gampang kagawa angin
Wiji anggrek ora nduwé jaringan panyimpen cadangan pangan; malah embrioné durung mateng sampurna
Wiji bakal thukul yèn tiba ing medium kang selaras lan terus tuwuh nganti mateng
Anggrèk kaloka minangka tetuwuhan hias populèr kang dijupuk kembangé
Kembang anggrèk éndah banget lan variasiné mèh ora winates
Anggrèk biyasa didol minangka tetuwuhan pot utawa minangka kembang potong
Indonésia duwé akèh jinis anggrèk, mligi anggrèk epifit kang urip ing wit-witan alas saka Sumatra tekan Papua
Anggrèk bulan iku kembang pesona bangsa Indonésia
Anggrèk uga dadi kembang nasional Singapura lan Thailand
Anggrèk asring dipigunaaké minangka simbul saka rasa tresna, kaméwahan, lan kaéndahan suwéné maabad-abad
Bangsa Yunani migunakaké anggrèk minangka simbul kajantanan, sauntara bangsa Tiongkok ing jaman biyèn percaya yèn anggrèk iku tetuwuhan kang ngetokaké ganda arum saka awaké Kaisar Tiongkok
Ing pertengahan jaman, anggrèk duwé peran wigati ing pangembangan tèhnik pangobatan migunakaké tetuwuhan
Panggunaané uga mawiyar nganti dadi bahan ramu-ramuan lan malah naté dipracaya minangka bahan baku utama panggawéyan ramuan ramuan katresnan ing mangsa tartamtu
Nalika anggrèk mijil ing impèning wong, iki dipracaya minangka simbul representasi saka kabutuhan kang jero marang kalembutan, romantisme, lan kasetyan ing sawijining gegayutan
Akiré, ing wiwitaning abad kaping 18, kegiyatan ngolèksi anggrèk wiwit dadi kagiyatan kang akèh dilakoni ing saindenging donya, mligi amarga kaéndahan tetuwuhan iki
Panili ("Vanilla planifolia") uga wujud anggota suku anggrèk-anggrèkan
Tetuwuhan iki dimanfaataké wohé
Kanggo ngasilaké woh, panili kudu "dikawinké" déning manungsa, amarga gegremet ora bisa urip ing sanjabaning laladan asalé, sanadyan saiki usaha-usaha nuju pamanfaatan gegremet wiwit dilakoni
Panyebutan jinis anggrèk hias biyasa disebutaké kanthi jeneng genusé waé amarga akèh banget hibrida antarspesies lan antargenus kang wis gigawé
Akibaté, pananduran anggrèk nduwé sawijining aturan mirunggan kang rada "nyimpang" saka aturan pananduran botani biyasa
Ing ngisor iki jeneng-jeneng gènus anggrèk hias populèr:
Casus belli Casus belli iku tembung basa Latin modhèren sing tegesé "Aksi utawa insiden sing nyumet kadadéan paprangan"
"Casus" tegesé "insiden" utawa kadadéan, lan "belli" tegesé "perang"
Sanajan tembung iki kaya-kaya wis suwé dianggo amarga mawa basa Latin, nanging sajatiné lagi muncul ing pungkasan abad kaping-19, kanthi munculé dhoktrin pulitik ""jus ad bellum", utawa dhoktrin ngenani perang sing sah
Sawijining pamaréntahan sing nyatakaké perang bakal njlèntrèhaké sebab-sebabé lan kaanan sing mbeneraké perang mau sajeroning "casus belli"
Kanthi ngukuhaké jalaran-jalaran sing cetha, papréntahan iku nuduhaké yèn perang pancèn minangka dalan pungkasan ("ultima Ratio""), lan papréntahan mau duwé "sebab sing bener" (""just cause"") kanggo miwiti perang
"Casus belli" sing bener bisa dianggo sarana supaya warga nagara njurung perang mau
Yèn sawijining nagara nyerang nagara liya tanpa sebab sing cetha, ana kamungkinan rakyat ora sarujuk lan nganakaké pambrontakan
Nanging ing jaman modhèren, "casus belli" luwih dianggo mbeneraké aksi perang tumrapé komunitas global, ya iku nagara-nagara liya lan médhia.
Markis Kido Markis Kido (lair ing Jakarta, DKI Jakarta, 11 Agustus 1984-Tangerang, 14 Juni 2021) iku juru main badminton putra Indonésia
Markis Kido wiwit main badminton ing klub Jaya Raya Jakarta
Panjenengané putra saka Djumharbey Anwar (rama) lan Yul Asteria Zakaria (ibu)
Panjenengané nduwé sadulur loro
Seduluré lanang jenengé Bona Septano, lan adhiné wadon, Pia Zebadiah Bernadet, sing uga juru main badminton nasional Indonésia
Ing wektu sela panjenengané seneng main bal-balan.
Obahan Non-Blok Obahan Non-Blok (GNB) (basa Inggris: "Non-Aligned Movement"/NAM) iku organisasi internasional sing dumadi saka punjul 100 nagara-nagara sing ora nganggep duwé aliansi karo utawa marang blok kakuwatan gedhé sing endi waé
Tujuan saka organisasi iki, kaya sing kacetha ing "Deklarasi Havana taun 1979", ya iku kanggo njamin "kamardikan, kadhaulatan, integritas teritorial, lan kaamanan nagara-nagara nonblok" sajeroning perjuangan nentang imperialisme, kolonialisme, neo-kolonialisme, apartheid, Zionisme, rasisme lan wangun agresi militèr liyané, pendhudhukan, dominasi, interferensi utawa hegemoni lan nentang warna-warna wangun blok pulitik
Mereka merepresentasikan 55 persèn penduduk donya dan hampir 2/3 keangotaan PBB
Nagara-nagara yang telah menyelenggarakan konferènsi tingkat tinggi (KTT) Non-Blok kalebu Yugoslavia, Mesir, Zambia, Aljazair, Sri Lanka, Kuba, India, Zimbabwe, Indonésia, Kolombia, Afrika Kidul lan Malaysia
Anggota-anggota wigati antarané Yugoslavia, India, Mesir, Indonésia, Pakistan, Kuba, Kolombia, Venezuela, Afrika Kidul, Iran, Malaysia, lan kanggo siji mangsa, Républik Rakyat Cina
Sanadyan organisasi iki dimaksudaké supaya dadi aliansi sing raket kaya déné NATO utawa Pakta Warsawa, nagara-nagara anggotané ora naté duwé karaketan kaya sing dikarepaké lan akèh anggotané sing sidané diajak aliansi déning salah siji nagara-nagara adidaya mau
Upamané, Kuba duwé gegayutan sing cedhak karo Uni Soviet ing mangsa Perang Dingin
Utawa India sing duwé pasekuton karo Uni Soviet kanggo nglawan Tiongkok sajeroning sawatara taun
Luwih luwih manèh, ana sawatara anggota malah kalibat konflik karo anggota liyané, kaya umpamané konflik antara India karo Pakistan, Iran karo Irak
Obahan iki tau pecah nalika Uni Soviet nginvasi Afghanistan ing taun 1979
Nalika iku, kabèh sekuthu Soviet njurung invasi, sauntara iku anggota GNB, mligi nagara kanthi mayoritas muslim, ora mungkin amarga anané prajanjèn nonintervensi
Tembung "Non-Blok" diwanuhaké pisanan déning Nayakotama India Nehru sajeroning pidatoné taun 1954 ing Colombo, Sri Langka
Sajeroning sesorah iku, Nehru njlèntrèhaké limang pilar sing bisa digunakaké minangka pedoman kanggo gawé rélasi Sino-India sing ingaran Panchsheel (lima pengendali)
Prinsip iki banjur digunakaké minangka basis saka Obahan Non-Blok
Limang prinsip mau ya iku: Obahan Non-Blok dhéwé diwiwiti saka sawijining konferènsi sing dianakaké ing Bandung, [[Indonésia, taun 1955
Ing konferènsi iki, nagara-nagara sing ora mihak marang blok tinamtu ndéklarasèkaké ora mèlu cawé-cawé sajeroning konfrontasi ideologi Kulon-Wétan
Pendhiri saka obahan iki ya iku limang pemimpin donya: Josip Broz Tito présidhèn Yugoslavia, Soekarno présidhèn Indonésia, Gamal Abdul Nasser présidhèn Mesir, Pandit Jawaharlal Nehru nayakotama India, lan Kwame Nkrumah saka Ghana
Obahan iki naté kélangan kredibilitas ing pungkasan taun1960-an nalika anggota-anggotané wiwit kapecah lan gabung marang Blok liya, mligi Blok Wétan
Muncul pitakonan kepriyé sawijining nagara sing bersekuthu karo Uni Soviet kaya Kuba bisa ngeklaim minangka sawijining nagara nonblok
Obahan iki sabanjuré kapecah ing mangsa invasi Soviet marang Afghanistan taun 1979
Sacara normal, patemon GNB dianakaké saben telung taun sapisan
Nagara sing tau dadi tuan omah KTT GNB antarané: Yugoslavia, Mesir, Zambia, Aljazair, Sri Lanka, Kuba, India, Zimbabwe, Indonésia, Kolombia, Afrika Kidul, lan Malaysia
Lumrahé sawisé nganakaké konferènsi, kepala nagara utawa kepala papréntahan sing dadi tuan omah konferènsi iku bakal dadi ketua obahan kanggo mangsa kalungguhan telung taun
Neptu Neptu utawa neton, iku angka lan kombinasi angka ing kalèndher Jawa kang dijupuk saka dina, pasaran, wulan lan taun Jawa, kanggo ngitung wektu kang apik kanggo miwiti kagiyatan kang wigati
Miturut pétungan primbon Jawa, ana dina-dina kang apik kanggo ngayahi kagiyatan, nanging ana uga dina kang kurang apik kang sabisa-bisa diéndhani
Nanging pétungan iku mau mung minangka paugeran baé supaya ngati-ati, sebab apa kang bakal kadadéan iku saka kersané Pangéran kang Maha Kuwasa
Minangka conto, tanggal 1 Januari 2001 (wiwitan abad kaping 21 lan wiwitan alaf kaping 3) iku pas tiba dina Senin-Pahing, boboté 13, amarga Senin = 4 + Paing = 9
Angka neton iki bisa dianggo nemtokaké dina sing apik kanggo ijab kabul utawa kagiyatan sing wigati liyané
Saben dina lan pasaran ing kalèndher Jawa iku duwé neptu kang béda-béda
Sajeroning budaya Jawa neptu dina lan pasaran iku dibutuhaké banget kanggo ngayahi pétungan wektu lan golèk dina kang becik kanggo miwiti sawijining kagiyatan kang wigati
Cara-cara ngitung dina lan pasaran ing kalèndher Jawa iku diarani wariga gemet
Kanggo cethané, cacahing neptu dina lan pasaran bisa dipirsani tabel ing ngisor iki: Wulan
Kayadéné dina lan pasaran, wulan utawa sasi ing kalèndher Jawa uga duwé neptu dhéwé-dhéwé.
Ki Hadjar Dewantara Ki Hadjar Dewantara #ALIH; iku pelopor pendhidhikan kanggo kaum pribumi Indonésia ing
Lair kanthi jeneng Radèn Mas Suwardi Suryaningrat, Ki Hajar Dewantara ngadegaké perguruan Taman Siswa sing mènèhi kasempatan marang para pribumi supaya bisa olèh pendhidhikan kaya déné para priyayi utawa wong-wong Walanda
Tulisan Ki Hajar Dewantara sing misuwur ya iku "Yèn Aku Wong Landa" (irah-irahan asli: "Als ik eens Nederlander was"), dipacak ing ariwarta de Expres duwèké Dr
Douwes Dekker, taun 1913
Artikel iki ditulis sajeroning kontèks rencana pamaréntah Walanda ngumpulaké sumbangan saka Hindhia Walanda (Indonésia), sing wektu iku isih durung mardika, kanggo prayaan kamardikan Walanda saka Prancis
Ki Hajar Dewantara séda tanggal 26 April 1959 lan disarèkaké ing Wijayabrata, désa Mlathi, Sléman, Yogyakarta
Tanggal lairé, 2 Mèi, sabanjuré didadèkaké Dina Pendhidhikan Nasional ing Indonésia
Ki Hajar Dewantara dikenal minangka Bapak Pendhidhikan Indonésia lan pasuryané bisa dideleng ing dhuwit kertas pecahan Rp 20.000 taun emisi 1998.
Ubuntu Ubuntu iku distribusi Linux (distro Linux) dhedhasar Debian
Distro iki minangka proyèk kang dipandhégani déning Canonical Ltd (perusahaan duwèké Mark Shuttleworth)
Jeneng Ubuntu dijupuk saka siji konsèp ideologi Afrika Kidul
"Ubuntu" iku saka basa Afrika kuna kang artiné "rasa kamanungsan tumrap kabèh manungsa." Ubuntu uga bisa dimaknani "aku (bisa) dadi aku amarga anané kita kabéh." Ancangan distribusi Linux Ubuntu iku nggawa semangat kang kandhut sajeroning Ubuntu ing jagad piranti alus komputer.
BlankOn BlankOn Linux iku distribusi Linux dhedhasar Debian kang dikembangaké déning Yayasan Penggerak Linux Indonésia (YPLI) lan Komunitas Ubuntu Indonésia (Ubuntu-id.org)
Distribusi Linux iki digawé kanthi pangajab supaya bisa selaras tumrap kabutuhané panganggo komputer umum ing Indonésia
Pangajab distro Linux BlankOn iki digawé supaya cocog tumrap panganggo komputer ing Indonésia
Mula saka iku, BlankOn digawé kanthi migatékaké piranti-piranti kang bisa digunakaké ing donya pandhidhikan, penggaweyan kantor, lan papréntahan
BlankOn 2.0 wis bisa muter berkas multimedia, upamané MP3, VCD, lan DVD, sarta nduwé praupan grafis khas Indonésia
Jeneng "BlankOn" dijupuk saka jeneng iket sirah ing pulo Jawa, Madura, lan Bali, ya iku "blangkon"
Sawetara iku, "BlankOn" uga bisa dimangertèni saka tembung basa Inggris: "blank" (kosong, utawa wilangan biner kanggo angka 0) lan "on" (wilangan biner angka 1)
Mula saka iku, BlankOn bisa dimaknani dadi topi digital (modèren) kanthi sawangan klasik (kuna)
Arti liyané ya iku owah-owahan saka "blank" (kosong) nuju "on" (urip utawa ana isiné)
Kode Jeneng: Bianglala BlankOn 2.0
Kode Jeneng : Konde - dirilis 15 November 2007 BlankOn 3.0
Kode Jeneng: Lontara - dirilis 27 April 2008 BlankOn 4.0
Kode Jeneng: Meuligoe - dirilis 13 November 2008 BlankOn 5.0
Kode Jeneng: Nanggar - dirilis 1 Juni 2009 BlankOn 6.0
Kode Jeneng: Ombilin - dirilis 4 Juli 2010 BlankOn 7.0
Kode Jeneng : Pattimura - Dirilis 17 Agustus 2011 BlankOn 8.0
Kode Jeneng: Rote - dirilis 17 Agustus 2012 BlankOn 9.0
Kode Jeneng: Suroboyo - dirilis 15 Fèbruari 2014 BlankOn X
Kode Jeneng: Tambora - Jahitan 1 dirilis 1 Januari 2017 BlankOn XI
Kode Jeneng: Uluwatu - Jahitan 1 dirilis 2 Mei 2018
Candhi Losari Candhi Losari iku candhi sing dinuga manut paugeran Hindhu, manggon ing Dusun Losari, Désa Salam, Kacamatan Salam, Kabupatèn Magelang, Jawa Tengah (lokasi)
Candhi Losari katemokaké ing satengahé kebon salak nalika Badri, sing nduwé kebon iku, ngedhuk kalènan ing 11 Mèi 2004
Pranyata, ing kedhukan mau ana watu candhi akèh
Badri, sing sidana-dinané dadi guru SMP N 12 ing Kutha Magelang, nggawa kondur watu-watu mau lan disusun manèh ing plataran omahé
Panemon mau banjur katerusaké kanthi ekskavasi arkéologis klan rekonstruksi déning pamarèntah liwat Balai Pelestarian Peninggalan Purbakala Jawa Tengah lan Balai Arkéologi Yogyakarta
Wujud lan Kondhisi Candhi
Saka situs iki lagi tinemu yasan candhi siji sing wutuh, kurugan wlahar Gunung Merapi
Candhi iku udakara 3x3 mèter, ngadhep ngulon
Miturut Ketua tim peneliti Candhi Losari Balai Arkéologi Yogyakarta, Baskoro Daru Tjahyono, candhi iki kalebu candhi Hindhu dideleng saka relief (ukiran) ing candhi perwara
Udakara, candhi Losari iki dibangun ing abad angka 9 Masehi ing jaman krajan Mataram Kuna
Candhi iki kependhem amarga jeblugan Gunung Merapi, kira-kira klakon ing taun 925-928 Masehi
Yèn dideleng saka adohé ing antarané candhi (0-2 km), candhi iki éwoning Candhi Wukir lan Candhi Mantingan.
Abdul Harris Nasution Abdul Harris Nasution (Kotanopan, Sumatra Lor, 3 Dhésèmber 1918 – Jakarta, 6 September 2000) iku pahlawan nasional Indonésia minangka salah siji tokoh sing dadi sasaran sajeroning prastawa Gerakan 30 September, nanging sing dadi kurban yaiku putriné Ade Irma Suryani Nasution
Nasution dikenal minangka ahli perang gerilya
Pak Nas mangkono sebutané dikenal uga minangka penggagas dwifungsi ABRI
Orde Baru wis nafsiraké konsèp dwifungsi iku minangka peran ganda militèr sing represif lan eksesif
Saliyané konsèp dwifungsi ABRI, Pak Nas uga dikenal minangka panata dhasar perang gerilya
Gagasan perang gerilya dijlèntrèhaké sajeroning bukuné sing fenomenal, "Strategy of Guerrilla Warfare"
Saliyané diterjemahaké menyang sawatara basa manca, karyaiku dadi buku wajib ing akademi militèr sawatara nagara, kalebu sekolah elite militèr donya, "West Point", Amérika Sarékat
Taun 1940, nalika Walanda mbukak sekolah perwira cadangan kanggo para nom-noman Indonésia, Pak Nas mèlu ndaftar, sabanjuré dadi pembantu lètnan ing kutha Surabaya
Taun 1942, Pak Nas ngalami pertempuran pisanan wektu nglawan Jepang ing Surabaya
Sawisé kakalahan Jepang ing Perang Donya II, Nasution bebarengan karo para nom-noman eks-PETA ngadegaké Badan Keamanan Rakyat
Sasi Maret 1946, pak Nas diangkat dadi Panglima Divisi III/Priangan
Mèi 1946, panjenengané dilantik déning Présidhèn Soekarno minangka Panglima Divisi Siliwangi
Sasi Fèbruari 1948, pak Nas dadi Wakil Panglima Besar TNI (wong nomer loro sawisé Jendral Soedirman)
Sawisé iku kalungguhan "Wapangsar" dibusak lan pak Nas banjur dadi Kepala Staf Operasi Markas Besar Angkatan Perang RI
Ing pungkasan taun 1949, pak Nas diangkat dadi Kepala Staf TNI Angkatan Dharat
Tanggal 5 Oktober 1997, pas pèngetan Dina ABRI, Nasution dianugerahi pangkat Jendral Besar bintang lima
Nasution séda ing RS Gatot Soebroto tanggal 6 September 2000 lan disarèkaké ing TMP Kalibata, Jakarta.
Abdulrahman Saleh Abdulrahman Saleh, Prof
Sp.F, Marsekal Muda Anumerta, (Jakarta, 1 Juli 1909 – Maguwo, Yogyakarta, 29 Juli 1947) utawa sok dikenal kanthi jejuluk "Karbol" iku pahlawan nasional Indonésia, tokoh Radio Républik Indonésia (RRI) lan bapak fisiologi kadhokteran Indonésia.
Wahidin Sudirohusodo Wahidin Sudirohusodo, dr
(Melati, Yogyakarta, 7 Januari 1852–26 Mèi 1917) iku pahlawan nasional Indonésia
Jenengé tansah dikaitaké karo Budi Utomo amarga sanadyan pamjenengané dudu pendhiri organisasi kebangkitan nasional iku, nanging panjenengané minangka penggagas madegé organisasi sing diadegaké para pelajar School tot Opleiding van Inlandsche Artsen Jakarta iku
Dhokter lulusan STOVIA iki seneng banget srawung karo rakyat biyasa
Saéngga ora nggumunaké yèn panjenegané weruh akèh kasangsarané rakyat
Panjenengané uga weruh kaanan rakyat sing kesrakat lan katindhes déning penjajahan Walanda
Miturut panggagasé, salah siji cara kanggo mbébasaké dhiri saka panjajahan, rakyat kudu cerdhas
Mula iku, rakyat kudu diwènèhi kasempatan mèlu pendhidhikan ing sekolah-sekolah
Minangka sawijining dhokter, panjenengané kerep nambani rakyat tanpa bayaran
Pokok pikiran sing dadi perjuangané ya iku njembaraké kawruh liwat pendhidhikan lan pengajaran sarta mupuk kasadharan kebangsaan
"Artikel utama: Budi Utomo" Lahiré Budi Utomo
Wahidin Sudirohusodo kerep mubeng kutha-kuthaa gedhé ing Jawa ngéndhangi tokoh-tokoh masarakat sinambi nyebar gagasané bab "dana pelajar" kanggo mbiyantu nom-noman-nom-noman cerdhas sing ora bisa nerusaké sekolah
Nanging gagasan iki kurang olèh tanggepan
Gagasan iku uga dijlèntrèhaké marang para pelajar STOVIA ing Jakarta bab perlué ngadegaké organisasi sing tujuané majokaké pendhidhikan lan ngangkat martabat bangsa
Gagasan iki wusanané disambut apik déning para pelajar STOVIA mau
Pungkasané ing tanggal 20 Mèi 1908, lahirlah Budi Utomo.
Berbak, Ngawen, Blora Berbak iku désa ing Kacamatan Ngawen, Kabupatèn Blora, Provinsi Jawa Tengah, Indonésia
Désa kanthi kodhe désa:33.16.12.2022 iki dumunung ing saloré kalurahan Ngawen
Désa Berbak wewatesan ing sisih kidul karo kalurahan Ngawen, ing sisih kulon karo désa Gotputuk, ing sisih lor karo désa, ing sisih wétan karo désa Sarimulyo Dhémografi
Padunung ing désa Berbak Pendhidhikan
Désa Berbak duwé sawatara fasilitas pendhidhikan antarané:
Punggursugih, Ngawen, Blora Punggursugih utawa déning wong saenggon dicekak "Munggur", iku désa, kanthi kodhe désa: 33.16.12.1015, dumunung ing Kacamatan Ngawen, Kabupatèn Blora, Provinsi Jawa Tengah, Indonésia
Lokasi géografis Punggursugih ana ing garis lintang 70135 lan bujur 111.3107
Sarimulya, Ngawen, Blora Sarimulya (cara Indonésia: Sarimulyo),iku désa ing Kacamatan Ngawen, Kabupatèn Blora, Provinsi Jawa Tengah, Indonésia.Ing tapel wates désa Sarimulyo ana sawijining Embung sing dumunung ing Kabupatèn Blora
Embung sing jembaré watara 18 X 25 M2 iki bisa mènèhi banyu tumrap kurang luwih 10 hèktar sawah ing désa saubengé
Kuciwané embung iki ing mangsa katiga kerep sat, saéngga njalari tuwuhan kakurangan banyu, ing embung iki uga ana sumur kembar kang ana gunané ing mangsa katiga bisa mènèhi banyu kanggo ngocor ing sawah lan tegalan.Kajaba iku masarakat sak ubengé bisa ngangokake banyu sumber ing sumur kanggo ning kulawarga kayoto adus, masak lan umbah-umbah.Ing saubengé wadhuk biyasa kanggo sarana rékréasi,mancing lan wis dipepaki nganggo warung-warung
rékréasi,mancing lan wis dipepaki nganggo warung-warung amarga panggonane ning pinggir dalan raya Blora-Purwodadi.
Trembulreja, Ngawen, Blora Trembulreja (cara Indonésia: Trembulrejo) iku désa ing Kacamatan Ngawen, Kabupatèn Blora, Provinsi Jawa Tengah, Indonésia kanthi kodhe pos 58254
Tlatah Trembulreja dhuwuré kagolong tlatah sing kapara dhuwur, yaiku watara 79 mèter saka lumahing sagara
Ngadipurwa, Blora, Blora Ngadipurwa (cara Indonésia: Ngadipurwo), punika salah satunggiling désa / Kalurahan ing Kacamatan Blora, Kabupatèn Blora, Provinsi Jawa Tengah, Indonésia
Ngadipurwa ugi minangka salah satunggalipun bumi kamardikan, amargi wonten ing tlatah punika wonten pasaréyanipun para bupati-bupati Blora ingkang rumiyin
Wonten sisih kidulipun pasaréyan wau wonten masjid jami' ingkang miturut cariyos asalipun saking désa Karanggeneng (Purwasari)
Nalika Bupati Blora ambetahaken ulama, P Kyai ingkang mangku masjid punika dipunboyong kaliyan masjidipun saking Karanggeneng.
Cepu, Cepu, Blora Cepu iku salah siji désa / kalurahan ing Kacamatan Cepu, Kabupatèn Blora, Provinsi Jawa Tengah, Indonesia
Sing kawentar sugih kekandhutan lenga patra Blok Cepu minangka wates karo Provinsi Jawa Wétan Kabupatèn Bojonegoro lan Kabupatèn Ngawi
Tapel wates mau wujud tapel wates alam, ya iku Kali Bengawan Sala
Salah siji tlatah ilèné Bengawan Sala sing diarani Bengawan Soré Arya Penangsang lan Sutawijaya sing dicritaaké ana ing Legendha Arya Jipang
Sakiyané Legendha Arya Penangsang karo jaran Gagak Rimang, Kabupatèn Blora uga kawentar déning anané ajaran Saminisme sing asalé saka tlatah Klopodhuwur Blora lan masarakat Samin iki sok banget didadèkaké obyek panelitèn déning para mahasiswa utawa liyané saka Universitas Gadjah Mada (UGM) lan lembaga pawiyatan luhur liyané.
Jipang, Cepu, Blora Jipang iku désa ing Kacamatan Cepu, Kabupatèn Blora, Provinsi Jawa Tengah, Indonésia
Nalika jaman Kasultanan Demak tlatah Jipang dibawahi Adipati Arya Penangsang utawa dikenal minangka Arya Jipang, murid kinasihé Sunan Kudus
Kanthi wisik saka Sunan Kudus, Arya Penangsang merjaya Sunan Prawata amarga bapaké diperjaya déning Sunan Prawata..
Ngloram, Cepu, Blora Ngloram iku désa ing Kacamatan Cepu, Kabupatèn Blora, Provinsi Jawa Tengah, Indonésia
Wiwit taun 1980-an ing Ngloram wis ana lapangan terbang perintis kanthi landhas pacu sing dawané 900 m sing bakal ditambah dadi 1400 m.
Doplang, Jati, Blora Doplang iku désa ing Kacamatan Jati, Kabupatèn Blora, Provinsi Jawa Tengah, Indonésia
Désa Doplang ana stasiun sepur sing diliwati antarané sepur Blora Jaya Ekspres lan Feeder Tawang Jaya jurusan Semarang-Bojanegara.
Taba, Jati, Blora Taba (cara Indonésia: Tobo) iku désa ing Kacamatan Jati, Kabupatèn Blora, Provinsi Jawa Tengah, Indonésia
Désa tobo terdiri dari 5 dhusun, ya iku: Tobo, Cerme, Sumberjo, Dhawuung, lan Wonosari.
Nglobo, Jiken, Blora Nglobo iku désa / Kalurahan ing Kecamatan Jiken, Kabupatèn Blora, Provinsi Jawa Tengah, Indonésia
Désa Nglobo kalebu tlatah sing duwé kandhutan lenga patra ing Blok Cepu
Ing taun 1945 PTMN Cepu wiwit madeg ing tilas lokasi pangeboran lenga patra duwèké Shell, antarané ing désa Nglobo.
Gagaan, Kunduran, Blora Gagaan iku désa ing Kacamatan Kunduran, Kabupatèn Blora, ProvinsiJawa Tengah, Indonésia
Désa Gagaan manggone ing ratan gedhé Semarang-Blora
Ing sisih lor ana désa Sendangwates, north ana désa Sambiroto, wétan ana kalurahan Kunduran, désa bakah, kidul Ngilen, désa kulon Belor lan Ngarap arap Administratif
Désa Gagaan duwé Lurah jenenge Sudarso, désa Gagaan mung ana siji dhusun yaiku Gagaan nanging gagaan iku desha ne gedhé lan maju gagaan duwéniRT / RW ateges 1 RWlan 9 RT Ékonomi
Wong ing désa Gagaan paningalan pencahaian béda nanging saben punika Petani, Traders Pertenak
ing désa uga minimarket yaiku Indomaret ing RT 09 lan RT 09 wis ngetrapaké ing sapi lan uga wong-wong gagaan mangkono biogas kanggo masak kaya ing RT 03 Pendidikan
ing désa iki ana salah siji SD, yaiku lan ana uga 1 PAUD: lan 1 TK yaiku SMP & SMK PGRI Kunduran panggonané ing désa iki Keséhatan
Layanan keséhatan désa padha ora aduh pelayanan Puskesmas Kunduran dumunung ing désa wates gagaan lan Sambiroto Infrstuktur
Dalan désa ing désa iki cukup apik lan jembaré saka matak wis ngrancang kanggo ngaspal goreng ratan cor Ulah raga
ing désa iki ana klub bal-balan kang jenenge MEPOSGA lan Ana uga lapangan kang saben dinggo tetandhingan utawa turnamen Lapangan Gagaan wong désa akèh ngundnag lapangan santren lapangan lumayan gedhé
Indisch Monument (Den Haag) Indisch Monument utawa tegesé Monumèn Hindia ing kutha Den Haag iku sawijining monumèn sing mèngeti para kurban perang warganegara Walanda ing Hindia-Walanda utawa Indonésia antara taun 1941-1945 sajeroning Perang Donya II
Monumèn iki didésain déning Jaroslawa Dankowa, sawijining seniwati asal Bulgaria